b'\n_START_ARTICLE_\nMilan Dular\n_START_SECTION_\n\xc5\xbdivljenje in delo\n_START_PARAGRAPH_\nIz kemije je diplomiral 1951 na Filozofski fakulteti v Ljubljani ter 1955 na Tehni\xc5\xa1ki fakulteti v Ljubljani in prav tam 1962 tudi doktoriral. Od 1962 je bil docent, od 1972 izredni profesor in od 1978 redni profesor za ekolo\xc5\xa1ko tehnologijo na Fakulteti za naravoslovje in tehnologijo v Ljubljani. Od 1971 je bil tudi vodja oddelka za kemijo, biologijo in tehnologijo vod na Kemijskem in\xc5\xa1titutu Boris Kidri\xc4\x8d v Ljubljani. V raziskovalnem delu se je posvetil raziskavam povr\xc5\xa1inskih, tehnolo\xc5\xa1kih in odpadnih vod ter postopkom za njihovo o\xc4\x8di\xc5\xa1\xc4\x8denje. Sam ali v soavtorstvu s sodelavci je objavil nad 40 razprav v doma\xc4\x8di in tuji strokovni literaturi in izdelal nad 40 ekspertiz z oceno ekolo\xc5\xa1kih obremenitev zaradi na\xc4\x8drtovanih gospodarskih nalo\xc5\xbeb.'